CELEX: 62020TN0076
Language: sk
Date: 2020-02-07 00:00:00
Title: Vec T-76/20: Žaloba podaná 7. februára 2020 – Česká republika/Komisia

30.3.2020   
            
            
               SK
            
            
               Úradný vestník Európskej únie
            
            
               C 103/37
            
         
      Žaloba podaná 7. februára 2020 – Česká republika/Komisia
      (Vec T-76/20)
      (2020/C 103/52)
      Jazyk konania: čeština
      
         Účastníci konania
      
      
         Žalobkyňa: Česká republika (v zastúpení: M. Smolek, J. Pavliš, O. Serdula a J. Vláčil, splnomocnení zástupcovia)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil vykonávacie rozhodnutie Komisie (EÚ) CCI 2014CZ06RDNP 001 z 28. novembra 2019 o zastavení priebežných platieb súvisiacich s Programom rozvoja vidieka Českej republiky na obdobie 2014 – 2020 a súvisiacich s výdavkami uskutočnenými v období od 16. októbra 2018 do 31. decembra 2018 a od 1. januára 2019 do 31. marca 2019 [oznámené pod číslom C(2019) 8647 final],
               
            
                  —
               
               
                  uložil Európskej komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza dva žalobné dôvody.
      
                  1.
               
               
                  Prvý žalobný dôvod je založený na porušení článku 41 ods. 1 nariadenia Európskeho parlamentu a Rady (EÚ) č. 1306/2016 (1) (ďalej len „nariadenie č. 1306/2013“). Komisia sa totiž nesprávne domnieva, že dotácie, na ktoré sa dotknuté výdavky vzťahujú, boli poskytnuté v rozpore s vnútroštátnymi právnymi predpismi. K porušeniu dotknutých vnútroštátnych právnych predpisov však nemohlo dôjsť, pretože tieto predpisy vôbec nemajú vplyv na druh dotácií, ktorých sa týkajú pozastavené platby.
               
            
                  2.
               
               
                  Druhý žalobný dôvod je tiež založený na porušení článku 41 ods. 1 nariadenia č. 1306/2013. Aj keby dotknuté vnútroštátne predpisy mali vplyv na tento druh dotácií (quod non), časť pozastavených platieb sa vzťahuje na projekty, na ktoré tieto predpisy nemožno z časových dôvodov uplatniť.
               
            
         (1)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 2013, s. 549).